ગાંધીધામ- આદિપુરને જોડતા ટાગોર રોડ પરની ઇફકોની રેસિડેન્સિયલ કોલોની દ્વારા સર્વિસ રોડ પર કરાયેલા દબાણને કારણે રોજીંદા અકસ્માતો થાય છે. હાલમાં આ માર્ગ પર હિટ એન્ડ રનના કેસમાં ત્રણ લોકોનાં મૃત્યુ અને અન્ય ૬ વ્યક્તિઓને ઇજા થઇ છે. આ રસ્તા પર જ છેલ્લા થોડા સમયમાં ૨૫થી ૩૦ લોકોએ આખરી શ્વાસ લીધા છે. ટાગોર રોડ પરનાં ચારે ટ્રાફિક સિગ્નલ મોટે ભાગે બંધ હોય છે અને ડિવાઇડર પર આડેધડ કટ મુકાયા છે. જેથી સોસાયટી વિસ્તારમાંથી આવતાં વાહનો મોટાં વાહનોની અડફેટે ચડી જાય છે.